Անտոն Ելչին

Անտոն Վիկտորովիչ Ելչին (, ), ռուսական ծագմամբ ամերիկացի կինոդերասան։

Կենսագրություն 
Ծնվել է Լենինգրադում հրեական ընտանիքում։ Ծնողները՝ Վիկտոր Արկադևիչ Ելչինը (ծն. 1949) և Իրինա Գրիգորևնա Ելչինան պրոֆեսիոնալ գեղասահորդներ էին։ Որոշ տվյալների համաձայն, նրանց ընտրել էին 1972 թվականի Ձմեռային Oլիմպիական խաղերին մասնակցելու համար, սակայն արդյունքում խորհրդային սպորտային իշխանությունները որոշեցին զույգին չուղարկել այդ խաղերին։ Պապը՝ Արկադի Ելչինը ֆուտբոլիստ էր (1946) և ՍԿԱ Խաբարովսկի մարզիչը։

1989 թվականի սեպտեմբերի 12-ին, երբ Ելչինը 1.5 տարեկան էր, նրա ընտանիքը տեղափոխվեց ԱՄՆ, որտեղ արդեն մի քանի տարի ապրում էր նրա հորեղբայրը՝ նկարիչ-իլյուստրատոր Եվգենի Ելչինը։ Ավելի ուշ հայրը սկսեց աշխատել որպես գեղասահքի մարզիչ (նա Սաշա Կոենի առաջին մարզիչն էր), իսկ մայրը՝ սառցե շոուների պարուսույց։

Սկսեց խաղալ ֆիլմերում և հեռուստասերիալներում 1990-ական թվականների վերջին։ Փորձվել է Հարրի Փոթերի դերի համար։

2009 թվականին երկու բլոկբաստեր դուրս եկավ նրա մասնակցությամբ. «Աստղային ուղին», որտեղ նա կատարեց Պավել Չեխովի դերը և «Տերմինատոր. Թող գա փրկիչը», որտեղ նա խաղաց երիտասարդ Կեյլ Ռիզի դերը։

Անտոն Ելչինը սիրում էր նվագել կիթառի վրա, ասում էր, որ դա նրան «խորը բավարարվածության զգացում է տալիս», ինչպես նաև համարվում էր ակուստիկ բլյուզի սիրահար։ Նա մասնակցում էր Շերման Օուկս կենտրոնի աշխատանքներին Տարզանեում, Կալիֆոռնիայում խորացված ուսումնասիրություններ իրականացնելու համար, և 2007 թվականի աշնանն ընդունվեց Հարավային Կալիֆորնիայի համալսարան՝ կինոարվեստի բաժին։

Մահ 
2016 հունիսի 19-ին առավոտյան Ելչինի ընկերները հայտնաբերեցին նրան իր տանը՝ Ստուդիո Սիթիում, Լոս Անջելես։ Դերասանի մարմինը սեղմված էր նրա մեքենայի Jeep Grand Cherokee բախարգելի և աղյուսե պատի արանքում, ինչը և դարձավ նրա մահվան պատճառ : Միջադեպը տեղի է ունեցել այն ժամանակ, երբ դերասանը դուրս է եկել իր մեքենայից, մոռանալով այն դնել արգելակչի վրա և մեքենան հետընթաց ճզմեց Ելչինին ցանկապատին։

Ծանոթագրություններ

Արտաքին հղումներ 
 Անտոն Ելչին նոր աստղ
 Ֆորտունայի հուլիվուդյան ժպիտը 
 Հարցազրույց Անտոն Ելչինի հետ ՆՏՎ եթերում
 Անտոն Ելչին, կենսագրություն 

«Երիտասարդ դերասան» մրցանակի դափնեկիրներ
Ավտոճանապարհային վթարներից զոհվածներ
Հարավային Կալիֆոռնիայի համալսարանի շրջանավարտներ
Ամերիկացի դերասաններ
Ամերիկացի կինոդերասաններ
Ամերիկացի հեռուստատեսային դերասաններ
Ամերիկացի տղա երեխա դերասաններ